Hemsereka Pêroyî ya HDPyî Pervîne Buldan tede derheqê 9 wekîlanê HDPyî ke wextê serhildanê Kobanê de Heyetê Rayberdişî yê Merkezî de ca girewtene fezlekeyî ameyî amedekerdene. Derheqê wekîl Omer Faruk Gergerliogluyî de zî seba ke derehqê mayanê tepişteyan parekerdişî kerdî fezleke ame amedekerdene.
Hemserekê Pêroyî yê HDPyê yê verênî Fîgene Yuksekdag û Selahattîn û endamê Heyetê Rayberdişî yê Merkezî zî tede derehqê 108 sîyasetmedaran de Dewaya Kobanê ameyebî akerdene. Nika zî derheqê wekîlanê ke wextê serhildanê Kobanê de Heyetê Rayberdişî yê Merkezî de ca girewtene de fezlekeyî ameyî amedekerdene.
Serdozgerîya Komere ya Anqara derheqê Pervîne Buldan, Meral Daniş Beştaş, Saruhan Oluç, Garo Paylan, Huda Kaya, Sezaî Temellî, Pero Dundar, Fatma Kurtulan û Serpîle Kemalbay de bi waştişê wedartişê destnêpanîyê înan fezlekeyî amede kerdî û Meclîsî rê şawitî. Reyna derheqê wekîl Omer Faruk Gergerliogluyî de zî seba ke derheqê mayanê tepişteyan parekerdişî kerdî fezleke ame amedekerdene.
